## Odluka o porezima Grada Rijeke

### NN 108/2001 (7.12.2001.), Odluka o porezima Grada Rijeke

# GRAD RIJEKA

1789

Na teme­lju članka 41. Zakona o izmjenama i dopunama Zakona o financira­nju
jedinica lokalne i područne (re­gionalne) samouprave (»Narodne novine« broj
59/01.) te članka 40. i 98. Statuta Grada Rijeke (»Službene novine
Primorsko-goranske županije« broj 23/01), Gradsko vijeće Grada Rijeke, na
sjednici 29. studenoga 2001. godine, donijelo je

## ODLUKU

### O POREZIMA GRADA RIJEKE

I. OPĆA ODREDBA

Članak 1.

Ovom se Odlukom utvrđuju vrste poreza, porezni obveznik, porezna
osnovica, stopa i visina poreza te način obračuna i plaća­nja poreza koji
pripadaju Gradu Rijeci (u da­lj­njem tekstu: Grad).

II. VRSTE POREZA

Članak 2.

Gradu pripadaju sljedeći porezi:

1. prirez porezu na dohodak,

2. porez na potroš­nju,

3. porez na kuće za odmor,

4. porez na nekorištene poduzetničke nekretnine,

5. porez na neizgrađeno građevno zem­ljište,

6. porez na tvrtku ili naziv.

1. Prirez porezu na dohodak

Članak 3.

Prirez porezu na dohodak plaća se na području Grada prema Zakonu o
porezu na dohodak (»Narodne novine« broj 127/00) i Pravilniku o porezu na
dohodak (»Narodne novine« broj 54/01).

Prirez porezu na
dohodak plaća se na porez na dohodak od nesamostalnog rada, porez na dohodak od
samostalne djelatnosti, dohodak od imovine i imovinskih prava, dohodak od kapitala
i dohodak od osigura­nja.

Članak 4.

Osnovica prireza porezu na dohodak je porez na dohodak utvrđen sukladno
Zakonu o porezu na dohodak (»Narodne novine« broj 127/00) i Pravilniku o porezu
na dohodak (»Narodne novine« broj 54/01).

Članak 5.

Prirez porezu na dohodak plaća se po stopi od 6,25% na osnovicu iz
članka 4. ove Odluke.

Prirez porezu na dohodak prihod je Proračuna Grada.

2. Porez na potroš­nju

Članak 6.

Porez na potroš­nju plaća se
na potroš­nju alkoholnih pića (prirodna i specijalna vina, vi­njak, rakija i
žestoka pića) piva i bezalkoholnih pića u ugostite­ljskim objektima.

Članak 7.

Obveznik poreza na potroš­nju
je pravna i fizička osoba koja pruža ugostite­ljske usluge na području Grada.

Članak 8.

Osnovica poreza na potroš­nju
je prodajna cijena pića koje se proda u ugostite­ljskom objektu.

Porez na potroš­nju plaća se
po stopi od 3% na osnovicu iz stavka 1. ovoga članka. Porez na potroš­nju
prihod je Proračuna Grada.

3. Porez na kuće za odmor

Članak 9.

Kućom za odmor smatra se
svaka zgrada ili dio zgrade ili stan koji se koriste povremeno ili sezonski.

Kućom za odmor ne smatra se
gospodarstvena zgrada koja služi za smještaj po­ljoprivrednih strojeva, oruđa i
drugog pribora.

Članak 10.

Porez na kuću za odmor plaća
pravna ili fizička osoba koja je vlasnik kuće za odmor na području Grada.

Članak 11.

U postupku dokaziva­nja
statusa kuće za odmor u smislu odredbe članka 9. stavka 1. ove Odluke, osim
osobne iskaznice, uzimat će se u obzir i s­ljedeća dokumentacija: putovnica,
mjesto i visina nastanka troška električne energije, vode, telefona, prijem
poštanske poši­ljke, potvrda o zasnovanom radnom odnosu, izjava o izabranom
liječniku, izjava svjedoka, mjesto podnoše­nja porezne prijave i svi drugi
raspoloživi podaci.

Članak 12.

Porez na kuću za odmor plaća
se godiš­nje, u iznosu od 15,00 kn po jednom četvornom metru korisne površine
kuće za odmor na cijelom području Grada.

Članak 13.

Obveznik poreza na kuću za
odmor dužan je Gradu – Odjelu gradske uprave za financije dostaviti podatke
koji se odnose na mjesto gdje se nalazi objekt, korisnu površinu te druge
podatke, do 31. ožujka godine za koju se utvrđuje porez na kuće za odmor.

Porez na kuću za odmor prihod
je Proračuna Grada.

4. Porez na nekorištene poduzetničke nekretnine

Članak 14.

Porez na nekorištenu poduzetničku nekretninu plaća se za nekretninu
namije­njenu obav­lja­nju poduzetničke djelatnosti (proizvodni i drugi poslovni
prostori) koja se ne koristi.

Pod nekorištenom
poduzetničkom nekretninom iz stavka 1. ovoga članka smatra se nekretnina u
kojoj se ne obav­lja djelatnost godinu dana.

Članak 15.

Obveznik poreza na
nekorištenu poduzetničku nekretninu je fizička ili pravna osoba, vlasnik
nekretnine.

Članak 16.

Osnovica poreza na nekorištenu poduzetničku nekretninu je korisna
površina nekretnine izražena u četvornim metrima.

Porez na nekorištenu poduzetničku nekretninu plaća se godiš­nje, po
četvornom metru korisne površine, i to:

1. za 0 zonu u iznosu od
15,00 kn

2. za I.a i I.b zonu u iznosu
od 12,50 kn

3. za II. zonu u iznosu od
10,00 kn

4. za III. zonu u iznosu od
7,50 kn

5. za IV. zonu u iznosu od
5,00 kn.

Za određiva­nje zona iz
stavka 2. ovoga članka primje­njuju se granice zona utvrđene Odlukom o dava­nju
u zakup poslovnog prostora (»Službene novine Primorsko-goranske županije« broj
3/01 – pročišćeni tekst).

Članak 17.

Porez na nekorištenu
poduzetničku nekretninu ne plaća se na nekretninu koja je povjerena na
privremeno uprav­lja­nje Gradu i na nekretninu koja ima svojstvo kulturnog
dobra prema Zakonu o zaštiti i očuva­nju kulturnih dobara (»Narodne novine«
broj 69/99.).

Porez na nekorištenu
poduzetničku nekretninu ne plaća vlasnik:

– koji je pretrpio štetu na
nekretnini uslijed prirodne nepogode ili više sile,

– koji nije u mogućnosti
ostvariti pravo na posjed nekretnine.

Porez na nekorištenu
poduzetničku nekretninu ne plaćaju državna tijela, Primorsko-goranska županija
i Grad.

U slučaju iz stavka 1. ovoga
članka vlasnik nekorištene poduzetničke nekretnine i Grad sklopit će ugovor
kojim će urediti međusobna prava i obveze.

Članak 18.

Za oslobođe­nje od plaća­nja
poreza, u smislu članka 17. stav­ka 2. ove Odluke, porezni obveznik dužan je
dostaviti:

– dokumentaciju o nastaloj
šteti na nekretnini uslijed prirodne nepogode ili više sile,

– akt nadležnog tijela
državne uprave ili tijela sudbene vlasti iz koje­g je razvidno da vlasnik nije
u mogućnosti ostvariti pravo na posjed nekretnine.

Članak 19.

Porez na nekorištenu
poduzetničku nekretninu ne plaća trgovačko društvo nad kojim je nakon početka
primjene ove Odluke otvoren stečajni postupak.

Trgovačko društvo nad kojim
je stečajni postupak otvoren prije početka primjene ove Odluke, može biti
oslobođeno od plaća­nja poreza na nekorištenu poduzetničku nekretninu na teme­lju
odluke Poglavarstva.

Porezni obveznik iz stavka 1.
ovoga članka oslobađa se od plaća­nja poreza na nekorištene poduzetničke
nekretnine za raz­dob­lje od jedne godine, računajući od dana otvara­nja stečaj­nog
postupka.

Za oslobađa­nje od plaća­nja
poreza u smislu stavka 1. i 2. ovoga članka, porezni obveznik dužan je
dostaviti akt nadležnog tijela sudbene vlasti iz koje je razvidno da je nad ­njim
otvoren stečajni postupak.

Članak 20.

Obveznik poreza na
nekorištenu poduzetničku nekretninu du­­žan je Gradu – Odjelu gradske uprave za
financije dostaviti podatke o mjestu i površini te druge podatke potrebne za
razrez poreza odnosno za oslobođe­nje od razreza poreza, do 31. ožujka godine
za koju se utvrđuje porez na nekorištenu poduzetničku nekretninu.

Porez na nekorištenu
poduzetničku nekretninu prihod je Proračuna Grada.

5. Porez na neizgrađeno građevno zem­ljište

Članak 21.

Porez na neizgrađeno građevno zem­ljište plaća pravna ili fizička osoba
koja je vlasnik neizgrađenoga građevnog zem­ljišta.

Pod neizgrađenim građevnim
zem­ljištem iz stavka 1. ovoga članka smatra se zem­ljište koje se nalazi
unutar granica građev­nog područja Grada na kojem se, u skladu s prostornim
planom, mogu graditi građevine za stambene, poslovne i druge namjene, a na
kojemu nije izgrađena nikakva građevina.

Neizgrađenim građevnim zem­ljištem
smatra se i zem­ljište na kojemu postoji privremena građevina za čiju izgrad­nju
nije potrebno odobre­nje za grad­nju kao i zem­ljište na kojemu se nalaze
ostaci nekadaš­nje građevine.

Članak 22.

Osnovica poreza na
neizgrađeno građevno zem­ljište nekretnine je korisna površina nekretnine
izražena u četvornim metrima.

Porez na neizgrađeno građevno
zem­ljište plaća se godiš­nje, po četvornom metru korisne površine, i to:

1. za 0 zonu u
iznosu od 5,00 kn

2. za I. zonu u
iznosu od 4,00 kn

3. za II. zonu u
iznosu od 3,00 kn

4. za III. zonu u
iznosu od 2,00 kn

5. za IV. zonu u
iznosu od 1,00 kn

Za određiva­nje zona iz
stavka 2. ovoga članka primje­njuju se granice zona utvrđene Odlukom o
građevinskom zem­ljištu (»Službene novine Primorsko-goranske županije« broj
3/01 – pročišćeni tekst).

Članak 23.

Porez na neizgrađeno građevno
zem­ljište ne plaća se na zem­ljište koje je povjereno na privremeno uprav­lja­nje
Gradu.

Porez na neizgrađeno građevno
zem­ljište ne plaćaju:

– državna tijela,
Primorsko-goranska županija i Grad,

– vlasnik koji nije u
mogućnosti ostvariti pravo na posjed nekretnine.

Za oslobođenje od plaćanja poreza,
u smislu stavka 2. podstavka 2. ovoga članka, porezni obveznik dužan je
dostaviti akt nadležnog tijela državne uprave ili tijela sudbene vlasti iz
kojeg je razvidno da vlasnik nije u mogućnosti ostvariti pravo na posjed
nekretnine.

U slučaju iz stavka 1. ovoga
članka vlasnik neizgrađenog građevnog zemljišta i Grad sklopit će ugovor kojim
će urediti međusobna prava i obveze.

Članak 24.

Obveznik poreza na
neizgrađeno građevno zemljište dužan je Gradu – Odjelu gradske uprave za
financije dostaviti podatke o mjestu i veličini te druge podatke potrebne za
razrez poreza, do 31. ožujka godine za koju se utvrđuje porez na neizgrađeno
građevno zemljište.

Porez na neizgrađeno građevno zemljište prihod je Prora­čuna Grada.

*6. Porez na tvrtku ili naziv*

Članak 25.

Tvrtka ili naziv, u smislu ove Odluke, je ime pod kojim pravna, odnosno
fizička osoba posluje.

Članak 26.

Obveznik poreza na tvrtku ili
naziv je pravna ili fizička osoba koja je obveznik na dobit ili poreza na
dohodak i registrirana je za obavljanje djelatnosti.

Osoba iz stavka 1. ovoga
članka koja u svom sastavu ima poslovne jedinice (prodavaonice, pogone,
radionice, prodajna mjesta) obveznik je poreza na tvrtku ili naziv za svaku
poslovnu jedinicu.

Članak 27.

Porez na tvrtku ili naziv
plaća se u godišnjem iznosu, i to:

1. Pravna
osoba (klasifikacija prema Zakonu o računovodstvu)

    – velika trgovačka društva                             2.000,00 kn

    – mala trgovačka društva                               1.200,00 kn

2. Fizička osoba
(sukladno propisima o obrtu)

    – samostalni ugostitelj, trgovačka i
  zabavna radnja                                            1.000,00
kn

    – proizvodne, uslužne djelatnosti i
ostali              500,00 kn

Članak 28.

Pravna i fizička osoba iz
članka 26. stavka 2. ove Odluke, za svaku poslovnu jedinicu plaća 50% od
utvrđenog iznosa poreza u članku 27. ove Odluke.

Iznimno od odredbe stavka 1.
ovoga članka pravna i fizička osoba koja obavlja proizvodnu djelatnost i
trgovinu na malo za svaku poslovnu jedinicu plaća 25% od utvrđenog iznosa
poreza u članku 27. ove Odluke.

Ako se pravna i fizička osoba
upiše u registar i počne obavljati djelatnost tijekom godine, plaća srazmjerni
dio poreza na tvrtku ili naziv.

Ako više fizičkih osoba
ostvaruje dohodak zajedničkim obavljanjem samostalne djelatnosti, porez na
tvrtku ili naziv plaća nositelj zajedničke djelatnosti određen u suglasju sa
Zakonom o porezu na dohodak (»Narodne novine«, broj 127/00).

Članak 29.

Porez na tvrtku ili naziv ne
plaća pravna i fizička osoba:

– koja ne obavlja djelatnost,

– koja je brisana iz
odgovarajućeg registra ili je postupak brisanja iz registra u tijeku,

– koja je privremeno
obustavila obavljanje obrta, u suglasju sa Zakonom o obrtu (»Narodne novine«,
broj 77/93, 90/96, 64/01 i 71/01-ispravak).

Smatra se da pravna ili
fizička osoba ne obavlja djelatnost, u smislu stavka 1. podstavka 1. ovoga
članka, kada u prethodnom poreznom razdoblju nije imala iskazanu poreznu
osnovicu u godišnjoj poreznoj prijavi poreza na dobit, odnosno poreza na
dohodak.

Za oslobođenje od plaćanja poreza, u smislu stavka 1. ovoga članka,
porezni obveznik dužan je Gradu – Odjelu gradske uprave za financije dostaviti
potrebnu dokumentaciju do 30. travnja godine za koju se utvrđuje porez.

Članak 30.

Porez na tvrtku ili naziv ne
plaćaju:

– državna tijela,
Primorsko-goranska županija, Grad, javna ustanova, udruga i registrirana
politička stranka,

– fizička osoba koja
samostalno obavlja djelatnost – invalid Domovinskog rata,

– pravna ili fizička osoba za
prve tri godine obavljanja proizvodne djelatnosti, određene sukladno Odluci o
Nacionalnoj klasifikaciji djelatnosti (kao glavna djelatnost poslovnog
subjekta) pod uvjetom da u radnom odnosu na neodređeno vrijeme ima zaposlena
najmanje 2 radnika.

Članak 31.

Obveznik poreza na tvrtku ili
naziv dužan je Gradu – Odjelu gradske uprave za financije dostaviti podatke
potrebne za razrez poreza, do 31. ožujka godine za koju se utvrđuje porez na
tvrtku ili naziv.

Porez na tvrtku ili naziv
prihod je Proračuna Grada ako porezni obveznik ima sjedište ili prebivalište
ili uobičajeno bora­vište na području Grada.

III. NAČIN UTVRĐIVANJA I NAPLATE POREZA

Članak 32.

Poslove u svezi s utvrđivanjem, evidentiranjem, nadzorom, naplatom i
ovrhom radi naplate poreza iz članka 2. točke 1. i 2. ove Odluke, obavljat će
Porezna uprava – Područni ured Rijeka, Ispostava Rijeka.

Poreznoj upravi za poslove utvrđivanja, nadzora, naplate i ovrhe radi
naplate poreza na potrošnju pripada naknada u iznosu od 5% od ukupno naplaćenog
prihoda.

Članak 33.

Poslove u svezi s utvrđivanjem, evidentiranjem, naplatom i ovrhom radi
naplate poreza iz članka 2. točke 3., 4., 5. i 6. ove Odluke, obavljat će Grad
– Odjel gradske uprave za financije.

Porezi iz stavka 1. ovoga članka plaćaju se u roku od 15 dana od dana
dostave rješanja o utvrđivanju poreza.

Porezni obveznik dužan je Gradu – Odjelu gradske uprave za financije
dostaviti dokaz o svakoj promjeni koja utječe na utvrđivanje porezne obveze, u
roku od 15 dana od nastale promjene.

Članak 34.

Za utvrđivanje poreza, naplatu, žalbe, obnovu postupka, zastaru, ovršni
postupak kao i sve ostale postupovne radnje primjenjivat će se propisi Općeg
poreznog zakona (»Narodne novine«, broj 127/00 i 86/01-ispravak).

IV. PRIJELAZNE I ZAVRŠNE ODREDBE

Članak 35.

Danom primjene ove Odluke prestaje važiti Odluka o porezima Grada Rijeka
(»Službene novine Primorsko-goranske županije« broj 7/97) i Odluka o prirezu na
porez na dohodak (»Narodne novine« broj 7/94).

Članak 36.

Ova Odluka stupa na snagu osmoga dana od dana objave u »Narodnim
novinama«, a primjenjuje se od 1. siječnja 2002. godine.

Klasa: 021-05/01-01/146
Urbroj: 2170-01-10-01-2
Rijeka, 29. studenoga 2001.

GRADSKO VIJEĆE GRADA RIJEKE

Predsjednik
Gradskog vijeća
**mr. sc. Željko Glavan,** v. r.

Odluka, NN 108/2001-1789